Hét évet ült börtönben ártatlanul egy amerikai férfi, akit még 2012-ben ítéltek életfogytiglanra egy gyilkossági ügyben, azonban most egy új DNS-teszt tisztázta, hogy nem ő volt a tettes, írja a USA Today.

Fotó: KHOU 11 News Houston / Twitter Lydell Grant (b)

2010-ben késeltek halálra egy férfit egy houstoni bár előtt. Hat szemtanú is azt állította, hogy látták, ahogy Lydell Grant leszúrta az áldozatot. A férfi ügyvédjei azonban nem adták fel, hogy bebizonyítsák ártatlanságát.

Az áldozat körme alatt talált mintából 2019-ben a korábbinál fejlettebb technológiára épülő DNS-tesztet végeztek el. Ez aztán egy Jermarico Carter nevű férfire irányította a nyomozók figyelmét. Csütörtökön fogták el Georigában, és már el is ismerte a gyilkosság elkövetését.